 Proza - : - Jurnalul unui copil de la tara: la moasa de Anca Zubascu : - Jurnalul unui copil de la tara: la moasa de Anca Zubascu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > cantec de... (Personale) > scrisoare de... (Personale) > insemnul... (Personale) > tu... (Poezie) > ganduri sau... (Personale) > intre ani ... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14087909 Jurnalul_unui_copil_de_la_tara:_la_moasa' > Vizionari: 1657 > Jurnalul unui copil de la tara: la moasa proza [ ] - - - - - - - - - - - - - - - - - - - - - - - - - de Anca Zubascu [teea_2006 ] 2016-02-11 | | La inceput, casa cu veranda era toata lumea noastra. Am fost primul copil acolo, dupa cum spune bunica din partea tatei, moasa, am fost prima bucurie. E minunat sa stii acest lucru, sa traiesti stiind ca ai fost prima bucurie din viata cuiva. Casa noastra era casa bunicilor. Nu stiu exact care este cea mai veche amintire acolo. Se intamplau in fiecare zi lucruri minunate, eram mereu martora la ceva ce nu mai vazusem inainte. Prima imagine care imi vine acum in minte e cea a mamei, aranjand cartile, aratandu-mi-o pe fiecare, netezind copertile, cu promisiunea ca, intr-o buna zi, urma sa gasesc si eu acolo lucruri minunate. Era frumoasa mama, e frumoasa si acum. Mergea la scoala in fiecare zi, sa ii invete carte pe copii. tin minte si acum cat de lunga era asteptarea. Moasa nu ma lasa sa ies din curte. Parca o aud si acum: "eu nu te las, cat esti cu mine, sa patesti orice, Doamne feri. Ma-ta daca vrea sa te lase sa umbli pe drumuri, treaba ei..." Era ferm convinsa ca dincolo de poarta noastra este un fel de tinut periculos, o lume mare, plina de oameni rai, de copii blastamati, cum le zicea ea, si ca, daca trec pragul portii, o sa mi se intample cine stie ce lucruri rele. La fiecare pas pandea un pericol ascuns. Erau masini, oameni, caini, care cu fan, babe care puteau deochea, toate anume puse acolo ca sa iasa in calea nepoatei... Deci, pana se intorcea mama de la scoala, trebuia sa stau in curte. Moasa iesea din casa din 5 in 5 minute si ma striga, de parca ar fi vrut sa se asigure ca nimeni nu a patruns in fortareata construita special ca eu sa fiu in siguranta. Asa m-am imprietenit eu cu curtea pietruita. Erau o gramada de lucruri extraordinare acolo. in fundul curtii erau sura si grajdul, unde se intampla mereu ceva nou. Aveam vacuta, vitelusi, gaini care ouau te miri pe unde, uneori oi. Odata tata a adus o vulpe. in fiecare dimineata mergeam sa urmaresc ce face acest minunat intrus, pana cand, intr-o zi, a plecat, si nu am mai gasit-o niciodata, desi am desfasurat multiple operatiuni de cautare in sura, in grajd, la vecinul. Langa casa era fantana. Acolo locuia ceea ce moasa numea sorgul, un fel de sarpe imens, care nu trebuia deranjat. Numai mosu avea voie la fantana, de el ii era frica, pe noi ne-ar fi tras inauntru. Moasa nu era ca si celelalte bunici. Ea nu mangaia pe crestet, nici pe obraz. Se uita la tine incruntata, ingrijorata, mereu preocupata sa identifice potentiale pericole, mereu acoperind o fantana, ascunzand o furca, o cutie de chibrituri, cutite, soda. Parca principala ei menire era sa ma salveze la nesfarsit pe mine, sa ma salveze din orice nazbatie, inainte ca eu sa fi avut timpul de a ma gandi la ea. Era un fel de lupta intre noi, mereu. Pana acoperea moasa fantana, eu prajeam in casa, pe soba, piesele de remi ale tatei, pana dosea ea furcile de prin ograda, eu faceam salba din siguranta de la frigider, pana ascundea undeva soda caustica, eu ma furisam afara si gaseam de cuviinta sa ma scald chiar in oala cu sapun fierbinte... Moasa nu iesea niciodata la poarta, sa stea pe laita, sa se uite la oameni, sa stie unde merg, de unde vin, cine a adus fan, cine a dus la camp gunoi, cine si-a batut nevasta, cine iese beat de la bufet. Mereu mi-a spus ca numai oamenii care nu au nimic de facut sed in poarta toata ziua... Am observat, totusi, ca desi nu ar fi pus ea vreodata intrebari, nuuu, nici picurata cu ceara, sorbea din ochi orice vecina care trecea pe la noi sa ne dea cate o veste. si sa stiti ca afara, in sat, se intamplau lucruri mari, nu gluma. Azi Vasile se batea cu ion de la o mejda de pamant, maine vreo fata bolunda mergea la biserica cu poale prea scurte, altadata vreun fecior vrednic, din neam bun, se insura cu vreo necajita cu frati multi, care nu avea decat hainele de pe ea, aducand mare rusine familiei sale. Moasa asculta atenta, potrivindu-si la nesfarsit naframa, iar cand femeia se ridica de pe scaun, spunand ca trebuie sa mearga acasa ca e vremea adapatului sau ca vine omul ei de la camp si nu este de mancare, moasa vorbea pentru prima data, ridica din umeri, si ii spunea vecinei, inca o data, ca pe ea oricum nu o intereseaza povestile, ca ea are de lucru si ca fiecare sa faca ce vrea... Cel mai mult imi placea cand facea moasa placinte sau turte. Atunci, se intindea pe pat o panza curata, se framanta aluatul temeinic si se insirau placintele si painile una langa alta, sa creasca. imi parea nesfarsit timpul care se scurgea intre momentul in care erau asezate acolo si momentul in care ajungeau pe lespede, sfaraind. Dupa aceea, erau scoase intr-o covata, acoperite cu stergar, unde trebuiau sa se odihneasca si sa se raceasca, inainte sa pot sa mananc. Nu era chip sa trisezi, ca moasa vedea si cand aruncai o privire stergarului care ascundea minunatiile... imi mai placea mersul la rau, cand moasa sau mama mergeau la apa, unde luau haina cu haina si le bateau cu pranicul sau cu maiul, de mama focului. Cand mergeam cu mama, intram si eu in apa si primeam o haina mai mica de pranicat. Constienta de importanta rolului ce imi era incredintat, imi puneam cizmele de guma si bateam haina pe piatra, pana ma treceau toate sudorile. Cand terminai, spalai piatra pe care ai lucrat pentru ca urmatoarea femeie sa o gaseasca curata, iti strangeai hainele in lighean sau in covata si strigai tare celor ce ramaneau "Dumnezeu v-ajute!", iar ele raspundeau in cor "si dumitale!". Moasa era bolnava de inima. Cel putin ea era convinsa de asta. Din acest motiv nu mergea la biserica, nu urca in pod, ca ametea. ii spunea toata ziua lui mosu ca avea sa ramana singur, sa se descurce cu toate si ca, dupa ce pleaca ea, va fi vai de capul lui. Mosu nu zicea nimic, isi indesa clopul mai tare in cap si iesea la animale, unde statea pana tarziu, vorbind singur, incet, printre dinti. Cand isi amintea de moarte, imi spunea ca va trebui sa o cant, la petrecanie, adica la inmormantare, sa nu fie de rasul babelor cand va muri, ca nu a plans nimeni dupa ea. imi spunea ca imi trebuia o naframa neagra, cu puiuti, pentru ocazie, si gasea o gramada de versuri si rime pe care trebuia sa le tin minte pentru cand va veni momentul. Uneori citeam din psaltire. Cred ca am citit deja cursiv pe la vreo 4-5 ani. Moasa se aseza pe pat, isi facea cruce si imi arata cu degetul psaltirea de pe dulap. Trebuia sa o iau, sa fac semnul crucii pe ea, in fata ei, ca sa se asigure ca il fac incet, cu rabdare, suficient de larg. Dupa aceea se deschidea cartea. incepeam sa citesc, in timp ce ea incerca sa gaseasca talcul psalmului, sa il lege de ceva ce s-a intamplat recent, sa gaseasca un semn pentru ceea ce avea sa vina, in pagina care s-a deschis la intamplare. De fiecare data, indiferent de psalmul la care se deschidea cartea, imi spunea ca acela e cel mai frumos, ca acela ii place cel mai mult. Dar ce povesti stia moasa! Cu cateii pamantului, pe care ii puteai auzi, daca erai cuminte si ascultai cu atentie inainte de culcare, cu boul Barna, care avea intr-un corn toate bogatiile pamantului, pe care le-a oferit unei fetite necajite, fara parinti. De fiecare data, moasa isi aducea aminte ca nici ea nu a avut mama, de la 4 ani. De fapt, de mai multe ori, umbland prin casa, in timp ce eu o urmaream peste tot, clatina din cap si spunea incet: "Eu stiu ce e o mama, eu stiu ce e o fata, ca eu nu am avut mama pe lume ... Da mi-o dat Dumnezau fata, ca numa de feciori am avut noroc pana amu". Cateodata, reuseam sa ma strecor de acasa, fara ca ea sa observe. Casa noastra avea ferestre la drum si, cand ajungeam in dreptul ferestrei, ma aplecam si inaintam incet, in mersul piticului, sperand ca ea nu o sa isi dea seama ca am plecat. De cele mai multe ori, ajungeam in "crucea ulitii", in Obreja, cum ii spuneam noi acelui loc unde se adunau toti copiii satului, aveam timp sa sar o data in elastic, inainte sa aud, de dupa poarta noastra, strigatele ei amenintatoare: "Ancuuuuuta, ce am grait eu cu tine, cum ne-am inteles noi? Te-oi spune eu catra tata-to si catra mosu-to. Pasi acasa, tumna amu! Piiiiiiii, bata-te norocu! Sa sa duca ea de-acasa pa ascuns, comedie ca si asta. Oooooof, cine si-o dorit coptii! Lasa ca vine mosu-to de la mina si i-oi spune eu cum asculti..." Ma intorceam acasa, cu capul plecat, intrand in curte in timp ce moasa incuia poarta de vreo doua-trei ori, sa se asigure ca sunt in deplina siguranta.Dupa aceea, ma asezam la poarta si priveam printre scandurile gardului pe drum. incet-incet, incepeau sa iasa copiii de la scoala, raspandindu-se pe ulitele satului. Treceau in palcuri-palcuri, iar eu ii chemam la poarta si ii intrebam daca nu stiu cand se intoarce mama, pana la cat are ore, ca tare as vrea sa vina sa ma lase si pe mine sa ma joc in Obreja, ca moasa m-o incuiat inauntru. Cand ajungea mama, intr-un sfarsit, si auzeam zdranganitul cheilor si scartaitul portii, traiam cu tot sufletul dulcea eliberare si as fi sarutat-o pe mama de o mie de ori, cand vedeam ca imi arunca o privire complice, deschizandu-mi larg poarta, in timp ce, de la usa casei, moasa ridica din umeri, nemultumita: "Apoi cresteti-o cum iti vre', ca eu degeaba va spun, ca nu ascultati de oaminii batrani, numa cum vreti voi faceti". iar mama ii zambea si ii spunea ceva ce incepea cu "lasa, soacra, ca copiii au nevoie de ..." | index 'pageview'); 